तत्कालीन एमाले र माओवादी केन्द्रको एकीकरणका क्रममा पार्टी एकता संयोजन समितिको बैठकले अध्यक्षद्वय केपी ओली र पुष्पकमल दाहाल ‘प्रचण्ड’को वरीयता क्रमशः पहिलो र दोस्रो तथा पूर्वप्रधानमन्त्रीद्वय माधवकुमार नेपाल र झलनाथ खनालको वरीयता वरिष्ठ नेताको हैसियतमा क्रमशः तेस्रो र चौथो रहने निर्धारण गरेको थियो । खनालले उक्त वरीयतालाई स्वीकार गर्दै सोमबारको संसद् बैठकमा सत्तापक्षको लहरमा प्रचण्ड र नेपालपछिको कुर्सीमा बसेर स्वीकार गरिसकेका छन् । तर, बाहिर भने तत्कालीन एमालेभित्रको वरीयताक्रमसँग जोडेर खनालले असन्तुष्टि जनाएको हल्ला चलाइएको छ ।
